AVOCACIÓN DAS COMPETENCIAS DELEGADAS NA XUNTA DE GOBERNO LOCAL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/04/2020)

Visto o Real Decreto 463/2 020, de 14 de marzo, polo que se declara o estado de alarma para a xestión da situación da crise sanitaria ocasionada polo COVID-19, o Real Decreto 465/2020, de 17 de marzo, polo que se modifica o RD 463/2020 e visto o Real Decreto-lei 8/2020, de 17 de marzo, de medidas urxentes extraordinarias para facer fronte ao impacto económico e social do COVID-19. Con data 27/6/2019, por Resolución da alcaldía núm.2233/2019, se recollían as atribucións e funcionamento da Xunta de Goberno delegadas por esta Alcaldía, recollendo expresamente as seguintes atribucións, sen prexuízo da súa avocación en calquera momento segundo o disposto no artigo 10 da Lei 40/2015 de 1 de outubro de réxime xurídico dos sector público: Dita resolución foi modificada por posteriores de datas 19-7-2019 e 17-3-2020, quedando expresamente as seguintes atribucións delegadas sen prexuízo da súa avocación en calquera momento segundo o disposto no artigo 10 da Lei 40/2015 de 1 de outubro de réxime xurídico dos sector público: O 16/3/2020, a Xunta de Goberno Local acordou como consecuencia da situación ocasionada polo avance dos contaxios do COVID-19 e conforme co establecido no Real Decreto 463/2020, de 14 de marzo polo que se declara o Estado de Alarma en España, que se suspenden temporalmente as sesións ordinarias da Xunta de Goberno Local, resolvéndose os asuntos considerados urxentes por Resolución da Alcaldía. Resultando que como consecuencia de dito motivo procede que por esta Alcaldía se recuperen as citadas competencias delegadas na Xunta de Goberno Local para levar a cabo a toma de decisións que se precisen adoptar nos diferentes ámbitos competenciais do Concello de Ponteareas durante o período de vixencia do estado de alarma e nos supostos permitidos polo Decreto de que o declarou. Por todo o exposto, en virtude do disposto nos art.10 da Lei 40/2015, de 1 de outubro, do Réxime Xurídico do Sector Público, 21.3 da Lei 7/1985, de 2 de abril, Reguladora das Bases do Réxime Local, e de acordo cos art.43, 44, 45, 114 a 118, 120 e 121 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro: Primeiro. Avocar as competencias delegadas na Xunta de Goberno Local, conforme ao establecido no art.116 do ROF, dende o día de hoxe, permanecendo vixente mentres dure o estado de alarma. Segundo. Asumir por esta Alcaldía, as atribucións delegadas na Xunta de Goberno Local efectuadas na resolución da Alcaldía núm.2233/2019 modificada polas núms.2469/2019 e 1013/2020. Terceiro. Publicar a presente Resolución no Boletín Oficial da Provincia, sen prexuízo de que terá efectos dende o mesmo día da súa firma, de conformidade co disposto no art.44.2 do ROFRJEL. Cuarto. Notificar a presente Resolución aos membros da Corporación do Concello de Ponteareas, de conformidade co establecido no art.10 da Lei 40/2015, de 1 de outubro, de Réxime Xurídico do Sector Público. Quinto. Dar conta da presente Resolución ao Pleno do Concello a efectos de que quede decatado do seu contido, de conformidade co establecido no art.44.4 en relación co art.38 d) do ROFRJEL. Ponteareas, a 30 de marzo de 2020. O alcalde, Xosé Represas Giráldez